Manuel Vidal Quadras y Ramón

**Manuel Vidal Quadras y Ramón**, nado en Maracaibo, Venezuela, o 20 de abril de 1816 e finado en Barcelona o 20 de maio de 1894, foi un banqueiro, empresario e numismático catalán.

## Traxectoria 
### Orixe familiar e primeiros anos 
Manuel Vidal Quadras naceu en Maracaibo o 20 de abril de 1816, no seo dunha familia dedicada ao comercio asentada alí e fiel ao Reino de España en plena época da insurxencia independentista. Foi o fillo primoxénito de Ana Ramón y Marques (1799-1828) e de Manuel Vidal y Quadras (1783-1861), ambos nados en Cataluña e casados nesa cidade venezolana no propio 1816.

A vitoria dos insurxentes levou a familia a se exiliar en Santiago de Cuba, onde en 1833 fundaron a compañía *Vidal Quadras*, dedicada á banca e consignataria de buques, inicialmente xestionada polo seu pai e o irmán deste, Alejo, ata que en 1836, Manuel Vidal Quadras y Ramón acadou a condición de socio da sección de comercio, que pasou a denominarse *Vidal Hermanos e Hijo*.

### Traxectoria empresarial 
Á medida que o seu pai e o seu tío ían abandonando a empresa, Manuel foise facendo cargo dos negocios familiares en Cuba, xunto cun dos seus irmáns máis novos, Alejo Vidal Quadras y Ramón: Así as cousas, o 2 de xaneiro de 1844 ambos os irmáns pasaron a dirixir os intereses empresariais da familia, baixo a nova denominación de *Vidal Hermanos*. Uns anos despois, en 1892, levouse a cabo a edición do catálogo completo en catro volumes, redactado polo propio Vidal e publicado coa mediación de Arturo Pedrals y Moliné.

Logo do seu pasamento, os seus herdeiros negociaron o futuro da colección co Concello de Barcelona e co numismático estadounidense Archer Milton Huntington, da *Hispanic Society of América*, mais ao non se chegar a un acordo, esta foi adquirida polo comerciante numismático parisiense Émile Bourgey, que posteriormente a sacou a poxa pública en dous lotes: e outro de moedas e medallas papais, en 1914. Antes da súa venda, Bourgey obtivo improntas en xeso dalgúns exemplares, que pasaron a se conservar no Departamento de Moedas e Medallas do Museo Británico.  

Así e todo, preto de trescentos exemplares foron conservados no Museo Provincial de Antigüidades de Barcelona e, finalmente, pasaron aos fondos do Gabinete Numismático de Cataluña, cando este se constituíu en 1931. Ademais das pezas numismáticas, na colacción había tamén algunhas de carácter arqueolóxico, parte das cales se conservan no Museo Arqueolóxico de Barcelona.

## Vida persoal 
O 15 de xullo de 1844, Manual Vidal-Quadras y Ramón casou coa alemá Isabel Bauch Walter, con quen non tivo descendencia. 

Logo do falecemento de Vidal Quadras Manuel Vidal-Quadras o 20 de maio de 1894, o seu irmán abandonou a dirección da compañía familiar e deixouna nas mans dos seus tres fillos, Alejo, Carlos e Luis Vidal-Quadras Villavecchia, ata que estes decidiron disolvela en 1912.

## Notas 
## Véxase tamén 
### Bibliografía 
*Castañeda, Ll.; Rodrigo, M. (2005). “Los Vidal Quadras, familia y negocios (1833-1871)”. En *Barcelona Quaderns d’Història.* Nº 11. Páxina 115-144.
*Rodrigo y Alharilla, M. (2009).  “Una saga de banqueros: la familia Vidal-Quadras”. En *Historia social*. Nº 64. Fundacion Instituto de Historia Social. Páxinas 99-119.